שלומי שבן

שלומי שבן (נולד ב-14 בספטמבר 1976) הוא זמר, מוזיקאי, מלחין, פזמונאי ופסנתרן ישראלי. זוכה פרס אקו"ם. שבן גדל כבן יחיד בצפון תל אביב. הוא החל בלימודי הפסנתר בגיל צעיר ולמד בבית הספר לאומנויות על שם תלמה ילין. הוא הקליט לרדיו רסיטלים לפסנתר וניגן עם התזמורת הפילהרמונית הישראלית בניצוחם של זובין מהטה ואריה ורדי. שירת בצבא כמוזיקאי מצטיין, אך השתחרר טרם הזמן ונסע ללונדון ללמוד פסנתר אצל שולמית ארונובסקי בקולג' המלכותי למוזיקה בלונדון, שם סיים את לימודיו בהצטיינות. לאחר חזרתו ארצה המשיך בלימודיו אצל אריה ורדי, אך מאוחר יותר עבר ליצור מוזיקה פופולרית. בשנת 2000 הוציא אלבום ראשון שנשא את שמו. מהאלבום יצאו ארבעה סינגלים: "שרמוטה פוריטנית", "אריק", "כולם אומרים" ו"יחזקאל vs. ניו יורק". השיר "אריק" הגיע למקום הראשון במצעד הפזמונים העברי השנתי של גלי צה"ל של אותה השנה. לכבוד המצעד הקליט שבן דואט עם שלומי שבת, גרסת כיסוי לשירה של לאה שבת "חתיכת שמיים", אשר הופיע לאחר מכן כשיר בונוס בהפצה הנוספת לאלבומו הראשון. ב-2002 הוציא שבן DVD משותף עם רמי פורטיס בשם "מקרה פסנתר", שכלל את להיטיו של פורטיס בעיבודים בלתי שגרתיים לפסנתר. כמו כן שיתף שבן פעולה עם ערן צור, אסף אמדורסקי, אפרת בן צור, הדרה לוין ארדי, שלומי שבת, סימפונט רעננה, להקת בת שבע ורבים אחרים. ב-2003 יצא פסקול הסרט "האסונות של נינה", עליו עבדו במשותף אסף אמדורסקי ושבן. הפסקול לסרט יצא גם על גבי אלבום שנשא את אותו השם. שבן עיבד את המוזיקה לצד אמדורסקי, וכן ניגן על פסנתר לכל אורכו. שבן כתב והלחין שני שירים לאלבום "בקצה ההר" של גידי גוב, שיצא ב-2005. בין השנים 2003 ל־2008 זכה שבן במעמד אמן נבחר ולתמיכה של הקרן למצוינות בתרבות. ביולי 2007 יצא האלבום השני של שבן, "עיר". טרם צאתו יצאו הסינגלים "מוכן לאהבה" ו"אינטואיציה". באוקטובר יצאה כסינגל גרסה עברית לשירו של בוב דילן "Mama, You've Been on My Mind", שתרגם שבן כ"מותק, את אצלי בראש" ובפברואר 2008 יצא הסינגל "האזרח האחד". האלבום כלל גם ביצוע לשיר "הומור", שכתב והלחין שבן, ושביצע בעבר נעם רותם באלבומו "חום אנושי". ב-2008 זכה שבן בפרס אקו"ם, בקטגוריית הישג השנה, על שם מרדכי זעירא, למחבר, על האלבום "עיר". מנימוקי השופטים: שלומי שבן הוא יוצר המחובר מאוד למוזיקה העכשוויות אך דווקא מתוך בחירה הוא מעדיף להיצמד לטיפול מאוד אישי בשירים שלו ולדיבור מאוד קרוב לעצמו. הוא כותב מתוך הבטן הפנימית שלו ומהעולם המאוד אינטימי שלו אך עם זאת יוצר הזדהות עמוקה. שבן כותב בשפה מאוד פשוטה ולא מתחכמת ומצליח לספר סיפור בצורה כנה ומרגשת. במרץ 2008 העלה שבן את המופע "ספר השירים שלי", המתרכז בפרשנות שלו ליצירות ישראליות ומתורגמות. המופע רץ מאז עוד מספר פעמים, ובשנת 2009 הוציא אלבום בשם "מגדל הפזמון", המורכב כולו מגרסאות כיסוי לשירים מתורגמים או עבריים, בהן ליווה את עצמו בפסנתר. במאי 2011 הגיע האלבום למעמד של אלבום זהב. משנת 2008 החל לבצע פיוטים יחד עם הפייטן הרב דוד מנחם. באותה שנה הקליטו השניים את "לידתו של שיר" שהלחין שבן עבור פרויקט עוד מעט נהפוך לשיר. שבן כתב והלחין שירים למחזה "סוף טוב" מאת ענת גוב בתיאטרון הקאמרי. בדצמבר 2011 התארח שבן בפסטיבל ה-75 לתזמורת הפילהרמונית הישראלית בניצוח אילן וולקוב באולם האנגר 11 נמל תל אביב. הופעתו בשילוב של רוק וקלאסיקה, זכתה לציון חמישה כוכבים בביקורתו של חנוך רון, המבקר המוזיקלי של עיתון ידיעות אחרונות. שיתוף הפעולה המיוחד הזה הבשיל לכדי מופע משותף של הפילהרמונית ושבן בתיאטרון קיסריה בקיץ 2012. באותה שנה השתתף בסרט "חיי פועלים" של גד (גודיס) שניידר. בשנת 2013 השתתף בפרויקט "עבודה עברית" באלבום "היספיקו החיים?" משירי חנוך לוין בו הלחין, ניגן וביצע שירים כחלק מאנסמבל שכלל גם את יוני רכטר, אלי מגן ומוזיקאים נוספים. בשנת 2014 יצא אלבומו הרביעי "תרגיל בהתעוררות", בהפקתם של תמיר מוסקט ואסף תלמודי ובשיתוף פעולה עם להקת הקולקטיב. לאלבום קדמו הסינגלים "לילה אחרון בלונדון" ו"תרגיל בהתעוררות", דואט עם חוה אלברשטיין. האלבום הגיע למעמד אלבום זהב. במצעד הפזמונים העברי השנתי של רשת ג' לסיכום שנת תשע"ד נבחר השיר "תרגיל בהתעוררות" לשיר השנה. כמו כן יצאו גם הסינגלים "איקאה" ו"שמש עלי אדמות" שגם הצליחו. שבן הופיע עם השיר "תמונה משפחתית עם רוה"מ" מתוך אלבום זה בתוכנית "ארץ נהדרת", לאחר הבחירות לכנסת העשרים בהן נבחר בנימין נתניהו לראש ממשלה בפעם הרביעית. בשנת 2017 החל ללוות את חוה אלברשטיין בפסנתר בסדרת הופעות. באוגוסט 2019 הוציאה עדי שחם את הסינגל "דניאל. ה", קאבר לשיר "דניאלה" של שבן, שנתן את רשותו לשנות את המגדר של השיר. בשירו של שבן, הגבר מדבר על אישה ואילו בשירה של שחם, אישה מדברת על הגבר. הסיבה לכך היא לעשות ניכוס לשיר מיזוגני ולהפוך אותו לשיר פמיניסטי. בשנת 2020 ביצע גרסת כיסוי לשיר "השקר" של אורלי זילברשץ במסגרת מיזם "צו השעה". באותה שנה הוא מנחה תוכנית אירוחים בשם "שלומי שבן מארח", בתוכנית הוא מארח מוזיקאים והם דנים בנושא השראת המוזיקה ובמשך התוכנית הם מנגנים יחד. התוכנית משודרת מדי יום ו' בערוץ כאן 11. בשנת 2021 כתב את פסקול סדרת הדרמה המוזיקלית "הד קולך", ששודרה בתאגיד השידור הישראלי כאן 11. בינואר 2023 הוציא את אלבומו החמישי "בית פתוח חלק א'. ליציאת האלבום קדמו הסינגלים "מאני טיים","כנען (12 מרגלים)", אותו הוא מבצע לצד רביד פלוטניק ושולי רנד, ו"המאהב של אשתך", בו שילב דגימה מתוך השיר "פצועי אהבתנו" של מאיר אריאל. בשנת 2023 השתתף בתוכנית "קארפול קריוקי" בהנחיית אודי כגן. בשנת 2024 ניהל אומנותית את מופע ״השתקפויות״ של הקאמרטה עם מתי כספי. ב-9 באוקטובר 2011 התחתן עם השחקנית יובל שרף, והם הורים לשני בנים. שבן מרצה בבית הספר למוזיקה ע"ש ג'ונתן ווהל בקריה האקדמית אונו. שבן מתגורר בתל אביב. שלומי שבן, ברשת החברתית פייסבוק שלומי שבן, ברשת החברתית אינסטגרם שלומי שבן, במיזם "אישים" לתיעוד היצירה הישראלית שלומי שבן, במסד הנתונים הקולנועיים IMDb (באנגלית) שלומי שבן, באתר שירונט שלומי שבן, באתר ספוטיפיי שלומי שבן, באתר Last.fm (באנגלית) שלומי שבן, באתר MusicBrainz (באנגלית) שלומי שבן, באתר Songkick (באנגלית) שלומי שבן, באתר Tab4u שלומי שבן, דף שער בספרייה הלאומית שלומי שבן, באתר MOOMA (בארכיון האינטרנט) שלומי שבן באסופת "מלחיני משוררים ישראלים" בעריכת דודו אלהרר, האתר של נילי דגן ראיונות קארפול קריוקי עם אודי כגן 🚗🎤 | שלומי שבן | מרב יודילוביץ', נשים, תל אביב ובוב דילן, באתר ynet, 5 בספטמבר 2006 יעל קציר, אותו הדבר רק טיפה יותר, באתר הארץ, 25 באוקטובר 2007 הגר רם, ‏"מאז ומתמיד הרגשתי בנוכחות עליונה", באתר ‏מאקו‏, 15 ביולי 2009 שלומי שבן, מדף הספרים של שלומי שבן, באתר nrg‏, 16 בדצמבר 2009 נויה כוכבי, עכבר העיר אונליין, שלומי שבן: "אני לא רוקר", באתר הארץ, 15 בינואר 2010 שלומי שבן: "גם אנחנו לא חסיני גיל", באתר ynet, 10 ביוני 2011 איילת שני, הבורגני הסורר, באתר הארץ, 14 ביוני 2012 סטלי סולומונוב, שלומי שבן: "יובל נתנה לי פס לנסוע ולכתוב", באתר ynet, 27 באוגוסט 2015 רן בוקר, "יש תחנות רדיו שבחיים לא ישמיעו אותי", באתר ynet, 10 באפריל 2016 עמית קלינג, ‏שלומי שבן מפתיע: "אני עדיין בודד". ריאיון, באתר "Time Out ישראל", 14 באפריל 2016 יאיר בריל, עכבר העיר אונליין, "התערבות פוליטית באמנות היא מסוכנת", באתר הארץ, 3 ביוני 2016 איתי שטרן, "ככל שהדימוי מעמיק ואני מתבגר, אז פחות אכפת לי", באתר הארץ, 22 בנובמבר 2016 בן שלו, כך הפך שלומי שבן לתמנון של המוזיקה הישראלית, באתר הארץ, 23 בינואר 2019 עמית סלונים‏, איך שהזמן עובר כאילו כלום, באתר וואלה, 27 בנובמבר 2020 אמיר שוורץ, "זה בסדר גמור שמישהו יקום וילך באמצע הופעה שלי, למרות שזה יצער אותי", באתר ynet, 6 באוקטובר 2023 על יצירתו תימורה לסינגר, שלף שבן מהכובע, באתר ynet, 11 בנובמבר 2009 ירין כץ, עונג שבן, באתר nrg‏, 11 בנובמבר 2009 ירין כץ, מגדל השן, באתר nrg‏, 26 בנובמבר 2009 שי להב, שלומי שבן: חשוף, אך עדיין קורץ, באתר ynet, 23 במרץ 2014 שי סגל‏, "תרגיל בהתעוררות" של שלומי שבן – חוויה לא קלה טמונה ביצירה גדולה, באתר וואלה, 26 במרץ 2014 אור ברנע, הוכרזו הזוכים בפרסי אקו"ם, באתר ynet, 22 בינואר 2008 מרב יודילוביץ', קרן אור, באתר ynet, 28 בינואר 2004 פרסי אקו"ם לאהובה עוזרי ויצחק קלפטר, באתר הבמה, 23 בינואר 2008 אלעד בילו, עכבר העיר אונליין, שלומי שבן יקבל אלבום זהב על "מגדל הפזמון", באתר הארץ, 25 במאי 2011 "שלפו שבן מהכובע" מאמר מאת חנוך רון, ידיעות אחרונות עמ' 34 בתאריך 21.12.2011 אלבום זהב לשלומי שבן, באתר גלי צה"ל, 24 באוגוסט 2014 אופיר סגרסקי‏, אני אישה והשירים של שלומי שבן פעם הרגיזו אותי. מזל שהוא עבר מהפך מרגש, באתר וואלה, 1 בדצמבר 2020 נועם כהן, ‏אחרי 8 שנים: שלומי שבן חוזר עם אלבום חדש, באתר ‏מאקו‏, 29 באוגוסט 2022 שלומי שבן והקאמרטה - השתקפויות, באתר www.israel-opera.co.il השם שבחרו יובל שרף ושלומי שבן לבנם, באתר ‏מאקו‏, 14 במרץ 2019 אורלי אגסי, מוזיקאים מהשורה הראשונה – המרצים החדשים בקריה האקדמית אונו, ניוז חיפה והקריות, 08/10/20 מצטרפים חדשים, גל גפן, אוקטובר 28, 2020